|  |
| --- |
|  |
| Република СрбијаМИНИСТАРСТВО ТРГОВИНЕ, ТУРИЗМА И ТЕЛЕКОМУНИКАЦИЈАБрој: 404-02-44/2019-02/713.03.2019. годинеНемањина 22-26 Б е о г р а д |

**Одговор 2 на захтев за: додатне информације или појашњења у вези са припремањем понуде**

У складу са чланом 63. став 3. Закона о јавним набавкама („Службени гласник РС” број 124/12, 14/15 и 68/15) достављамо вам појашњења и **Измену 2** Конкурсне документације- **Одговор 2** на захтев за додатним информацијама или појашњењима у вези са припремањем понуде у отвореном поступку јавне набавке - Набавка информационо комуникационе инфраструктуре за установе образовања, Фаза 2, ЈН О-11/2019.

**Питање 1:** Као доказ испуњености пословног капацитета (стр 27 конкурсне документације) захтевате Потврде наручиоца/претходног купца – попуњена и потписана како следи:

2.1.1. Потврда наручиоца/претходног купца – попуњена и потписана (Образац број 11/1 у конкурсној документацији)

2.1.2. Потврда наручиоца/претходног купца – попуњена и потписана (Образац број 12/1 у конкурсној документацији)

2.1.3. Потврда наручиоца/претходног купца – попуњена и потписана (Образац број 13/1 у конкурсној документацији)

2.1.4. Потврда наручиоца/претходног купца – попуњена и потписана (Образац број 14/1 у конкурсној документацији)

2.1.5. Потврда наручиоца/претходног купца – попуњена и потписана (Образац број 15/1 у конкурсној документацији)

Обзиром да се у конкурној документацији уз сваку Потврду као прилог налази и Образац – референтна листа (Образац 11,12,13,14, и 15) молимо вас да ускладите конкурсну докумантацију тако да приложене Обрасци наведете у делу доказа наведеног капацитета.

**Одговор 1:** Понуђач доказује захтевани пословни капацитет као додатни услов за учешће, назначен под 2.2.3, 2.2.4, 2.2.5, 2.2.6. и 2.2.7, достављањем наведених потврда наручиоца/претходног купца (Образац 11/1, Образац 12/1, Образац 13/1, Образац 14/1, образац 15/1). Референтне листе (Обрасци 11, 12, 13, 14. и 15) не представљају доказ захтеваног пословног капацитета, већ служе као помоћ понуђачу при припреми понуде, како би понуђач у понуди приложио све потврде наручилаца/претходних купаца, које наводи у Обрасцима референтна листа, а које ће представљати доказе у утврђивању испуњености захтеваних услова за учешће.

Под 2.1.1, 2.1.2. и 2.1.3. су услови који се односе на финансијски капацитет, док у конкурсној документацији нема додатних услова за учешће захтеваних под 2.1.4. и 2.1.5.

**Питање 2:** Узевши у обзир напомену која је дата у оквиру Обрасца структуре цене (Образац број 16) а која гласи „Напомена: Укупне понуђене цене без ПДВ-а, по групама из Обрасца структуре цене, и то С1+С3, С4+С5 и С2+С6, не могу бити веће од максимално прихватљивих вредности за наведене групе, исказаних у Обрасцу структуре цене, у супротном понуда ће бити одбијена као неприхватљива. Максимално прихватљиве цене по групама су:

С1+ С3 = 2.200.000.000 динара без ПДВ-а.

С4+С5 = 60.000.000 динара без ПДВ-а.

С2 + С6 = 2.400.000.000 без ПДВ-а.“

Молимо вас за појашњење да ли се у обрасцу структуре цене (Образац број 16) као Сума (без ПДВ-а) уписује укупна сума јединичних цена без ПДВ-а за одговарајућу спецификацију или наведено представља укупну цену Индикативних количина без ПДВ-а односно укупна цена из колоне Ф али тако да укупан збир понуђене цене не може бити већи од укупне вредности утврђене у члану 3 оквирног споразума у износу 3.429.999.999,99 динара без ПДВ, односно 4.115.999.999,99 динара са ПДВ ом?

**Одговор 2:** Наручилац је у тачки 2.16. Критеријум за доделу оквирног споразума-Поглавље 2. Конкурсне документације- Упутство понуђачима како да сачине понуду, дефинисао следеће:

„Напомена: Количине наведене у Обрасцу структуре цене су оквирне (индикативне) за период важења оквирног споразума и могу се повећати односно смањити у складу са објективним потребама Наручиоца (стања затеченог и изведеног у свакој појединачној школи), с тим да је максимални износ средстава који Наручилац може потрошити у извршењу оквирног споразума износ процењене вредности јавне набавке и тај износ ће бити наведен у оквирном споразуму.

Због оквирних (индикативних) количина, које су наведене за све школе, узимајући у обзир комплетну опрему и све радове из техничке спецификације, очекује се да ће укупне понуђене цене прећи износ оквирног споразума и то неће бити разлог за одбијање понуда као неприхватљивих, већ ће се користити за упоређивање и рангирање понуда“.

Међутим, како би Наручилац изабрао заиста најповољнију понуду, не само у смислу укупне понуђене цене, већ и током реализације уговора и како би цене биле тржишне, Наручилац је у Обрасцу структуре цене поставио максимално прихватљиве вредности понуде за групе из Обрасца структуре цене, и то за С1+С3, С4+С5 и С2+С6. То значи да укупне понуђене цене без ПДВ-а за наведене групе из Обрасца структуре цене (С1+С3, С4+С5, С2+С6) не могу бити веће од максимално прихватљивих вредности за наведене групе, исказаних у Обрасцу структуре цене, у супротном понуда ће бити неприхватљива.

То значи да укупна вредност понуде може прећи износ оквирног споразума и да то неће бити разлог одбијања понуде као неприхватљиве али да укупно понуђене цене без ПДВ-а за наведене групе не могу бити веће од прихватљивих максималних вредности одређених у Обрасцу структуре цене за наведене групе, односно укупна вредност понуде (С1+С2+С3+С4+С5+С6), може прећи износ из члана 3. оквирног споразума и то неће бити разлог одбијања понуде као неприхватљиве. Међутим, укупне понуђене цене без ПДВ-а по групама из Обрасца структуре цене (С1+С3, С4+С5, С2+С6) не могу бити веће од максимално прихватљивих вредности за наведене групе, исказаних у Обрасцу структуре цене ( С1+ С3 = 2.200.000.000 динара без ПДВ-а; С4+С5 = 60.000.000 динара без ПДВ-а; С2 + С6 = 2.400.000.000 без ПДВ-а ), у супротном понуда ће бити неприхватљива.

**Питање 3:** Молимо вас за појашњење да ли је потребно да понуђач у оквиру „Обрасца 7. Изјава о испуњавању услова за учешће у поступку јавне набавке за понуђача / члана групе понуђач“ дода нумеричке ознаке за све преостале доказе о испуњености додатних услова или заокружују само доказе који су у оквиру обрасца наведени?

**Одговор 3:** Понуђач не треба у оквиру Обрасца 7. да додаје нумеричке ознаке за све преостале доказе о испуњености додатних услова, јер је наручилац у конкурсној документацији, на страни 26, у оквиру Упутства како се доказује испуњеност додатних услова за учешће (Поглавље 4. конкурсне документације, 2. Додатни услови за учешће из члана 76. ЗЈН), назначио:

„Понуђач испуњеност додатних услова за учешће доказује достављањем тражених доказа У ПОНУДИ (осим за услове кадровског капацитета из подтачака 2.3.2. и 2.3.3, који се могу доказати достављањем Изјаве – образац 7. у конкурсној документацији), на начин на који је назначено за сваки од додатних услова“.

Дакле, Образац 7. се односи само на три обавезна услова за учешће (услов из тачке 1.1, 1.2 и 1.3) и два додатна услова за учешће (услов из тачке 2.3.2. и 2.3.3.). Заокруживањем наведених подтачака у Обрасцу 7. понуђач/члан групе понуђача изјављује да испуњава наведене услове за учешће, како обавезне (услов из тачке 1.1, 1.2 и 1.3), тако и додатне (услов из тачке 2.3.2. и 2.3.3.).

**Питање 4:** У оквиру обрасца понуде Образац број 3 наведено је „Уколико понуђач подноси понуду са подизвођачем/има овај Образац потписују понуђач и подизвођач/и, за разлику од свих других образаца које је довољно да попуни и потпише само понуђач.“ Како постоји могућност учешће више подизвођача сугеришемо наручиоцу да овај услов искључи из конкурсне документације обзиром да је чланом 80. став 3. наведено „Ако понуђач у понуди наведе да ће делимично извршење набавке поверити подизвођачу, дужан је да наведе назив подизвођача, а уколико уговор између наручиоца и понуђача буде закључен, тај подизвођач ће бити наведен у уговору.“ Како ће понуђачи доставити захтеване податке за подизвођаче као и доказе о испуњености обавезних услова сугеришемо да се наведени услов искључи из обрасца понуде.

**Одговор 4:** Извршена је измена Конкурсне документације.

**Питање 5:** У вези са захтевима из поглавља:

• 6.3.3.7. Систем за централизовано управљање и надгледање бежичном инфраструктуром (контролер), захтев С6.3 до С6.5 из табеле, на страни 75 конкурсне документације, односно

• 6.3.3.8. Систем за надгледање и управљање мрежном инфраструктуром, захтев Ц6.6 до Ц6.8 из табеле, на страни 77 конкурсне документације, као и

• Сумарне спецификације опреме за централну Амрес локацију, на страни 159 конкурсне документације, где се захтева испорука Система за централизовано управљање и надгледање бежичном инфраструктуром, односно Система за управљање и надгледање мрежном инфраструктуром, са одговарајућим бројем лиценци, молимо вас за потврду да је прихватљиво да се тражене лиценце испоруче уз бежичне тачке приступа, што је у сагласности са захтевом описаним у поглављу 6.3.3.6 Бежична тачка приступа (Access point).

**Одговор 5:** Потврђујемо да се део лиценци за системе из поглавља 6.3.3.7 и 6.3.3.8. које се односе на повезивање појединачних бежичних тачака приступа на поменуте системе испоручује уз саме бежичне тачке приступа и цена потребних лиценци треба бити укључена у цену бежичних тачака приступа у понуди.

**Питање 6:** У вези са захтевима из поглавља:

• 6.3.3.9 Систем заштите мреже нове генерације - Next Generation Firewall, на страни 79 конкурсне документације, где се захтева испорука у сваком Interface modulu најмање: 12 x 10G short range SFP+ modula i 4 x 1G short range SFP modula, као и 2 модула 12 x 10G short range SFP+ za rezervu, молимо вас за разјашњење да ли је направљена штампарска грешка код дефинисања SFP+ модула за резерву. Претпоставка је да је потребно понудити 2 модула 10G short range SFP+ по једном интерфејсном модулу, тј. укупно 8 модула 10G short range SFP+ по систему.

**Одговор 6:** Ради се о техничкој грешци. Извршена је измена Конкурсне документације.

**Питање 7:** У вези са захтевима из поглавља:

• 6.3.3.10 Систем за контролу Web саобраћаја, Систем за балансирање оптерећења, на страни 85 конкурсне документације, где се захтева следеће:

• Портови на уређају минумум 8 portova 1G SFP, 4 porta 10G SFP+, 2 porta 40G QSFP i 1 10/100/1000 menadžment port. Испоручити 4x 10G short range SFP+ modula i 4x 1G short range SFP modula, i uključiti 1 short range SFP+ modul за резерву.

• Испоручити 1x 10G short range SFP+ modul i 2x 1G short range SFP modula за резерву по систему

Молимо вас за појашњење да ли је захтев за резервне модуле SFP+ дуплиран? Да ли је по систему потребно понудити 1x 10G short range SFP+ modul i 2x 1G short range SFP модула за резерву?

**Одговор 7:** Ради се о техничкој грешци. Извршена је измена Конкурсне документације.

Oдговори на питања 2 и измена 2 Конкурсне документације објављује се на Порталу јавних набавки и интернет страници Наручиоца и чине саставни део Конкурсне документације.

Због насталих измена и допуна Конкурсне документације**, Наручилац продужава рок за доставу понуда до 25.03.2019. године до 10.00 часова.**

**Отварање понуда** одржаће се **истога дана** по истеку рока за подношење понуда, у **11:00** часова у просторијама Наручиоца, Немањина 22-26, 10 спрат, канцеларија број 30. Отварање понуда је јавно.

 **Комисија наручиоца**